কমিশনের আধিকারিকদের মতে, মায়েরা যদি একমাত্র অভিভাবক হন, তা হলে তাঁর সমস্যা শুধুমাত্র ফর্ম ফিল-আপেই সীমাবদ্ধ থাকে না। যদি ফর্ম ফিল-আপে বিশেষ সমস্যার সৃষ্টি না হয়, তা হলে সমস্যা তৈরি হয় ভর্তির সময়ে। মায়েদের ব্যক্তিগত জীবন নিয়ে অবাঞ্ছিত প্রশ্ন করা হয়। অনন্যাদেবী বলেন, “মা যদি একা অভিভাবক হন, তা হলে স্কুল কর্তৃপক্ষ তাঁকে অবাঞ্ছিত সব প্রশ্ন করেন, যেমন ‘কেন আপনি স্বামীর সঙ্গে থাকেন না’, ‘আপনি কি মনে করেন স্বামী ছাড়া আপনি ভালো থাকতে পারবেন’?”